《曹亚卿第赏梨花》
明代·潘希曾

梨花盈盈雪一树，照日不消半含露。香气氤氲百和馀，隔墙暗逐东风度。

桃夭杏艳多名园，春深狼藉空愁烦。醒心忽到池塘路，疑是江梅初返魂。

休将一枝看带雨，长门掩泣谁为主。莫待溶溶月满庭，素娥心事尤孤苦。

快哉君家今日晴，酿泉之酒花边倾。更饶齿颊有张谷，梦回犹足消馀酲。

作者简介：潘希曾，浙江金华人。弘治十五年（1502）进士，改庶吉士，授兵科给事中，因灾异奏陈八事，指斥近幸。出核湖广、贵州军储还，不赂刘瑾，刘瑾大怒，矫诏廷杖除名。刘瑾伏诛，起迁吏科右给事中。嘉靖中历太仆卿，伏阙争大礼。以右佥都御史巡抚南赣，迁工部右侍郎总理河道，筑长堤四十余里，期年而成。历兵部左右侍郎。嘉靖十一年（1532）五月初四日卒于官，年五十七。赠兵部尚书。有《竹简集》及《奏议》传世。